Mets Biondi
Metjū Nikolass Biondi (angļu: Matthew Nicholas Biondi; dzimis 1965. gada 8. oktobrī) ir bijušais amerikāņu peldētājs. Viņš pārsvarā startēja brīvā stila un tauriņstila peldējumos. Piedalījies trijās Olimpiskajās spēlēs (1984, 1988, 1992). 1984. gadā Losandželosā izcīnījis zeltu 4x100 m brīvā stila stafetē. Nākamajās Olimpiskajās spēlēs Seulā M. Biondi triumfēja piecas reizes (50 m un 100 m brīvā stila peldējumi, 4x100 m parastajā, 4x200 m parastajā un 4x100 m brīvā stila stafetē), kā arī izcīnīja pa vienai sudraba (100 m tauriņstilā) un bronzas (200 m brīvajā stilā) godalgai. 1988. gada Olimpiskajās spēlēs viņš bija visvairāk medaļas izcīnījušais sportists. 1992. gada spēlēs Barselonā sportists ASV komandas sastāvā izcīnīja uzvaru 4x100 m parastajā stafetē un sudrabu 50 m brīvajā stilā. Ar panākumiem startējis arī Pasaules čempionātos, kur izcīnījis 6 zelta medaļas (kopā 11). Divas reizes karjerā ticis atzīts par gada labāko peldētāju pasaulē (1986, 1988).